b'\n_START_ARTICLE_\nFIFA Kongresas\n_START_PARAGRAPH_\nFIFA Kongresas\xc2\xa0\xe2\x80\x93 auk\xc5\xa1\xc4\x8diausias FIFA valdymo organas. Kongresai b\xc5\xabna \xc4\xafprasti ir neeiliniai. \xc4\xaeprasti kongresai rengiami kasmet, tuo tarpu neeiliniai kongresai gali b\xc5\xabti su\xc5\xa1aukti FIFA vykdomojo komiteto, palaikant ne ma\xc5\xbeiau nei penktadaliui FIFA nari\xc5\xb3._NEWLINE_Kiekviena i\xc5\xa1 209 FIFA nari\xc5\xb3 kongrese turi vien\xc4\x85 bals\xc4\x85. FIFA nar\xc4\x97s gali si\xc5\xablyti kandidatus \xc4\xaf FIFA prezidentus. \xc5\xa0ie rinkimai vyksta kongrese prie\xc5\xa1 FIFA pasaulio \xc4\x8dempionat\xc4\x85._NEWLINE_Pirmasis FIFA kongresas buvo su\xc5\xa1auktas 1904\xc2\xa0m. Pary\xc5\xbeiuje. Nuo 2004\xc2\xa0m. jie \xc5\xa1aukiami kasmet, o iki tol buvo rengiami kas dvejus metus._NEWLINE_Neeiliniai kongresai buvo rengiami 1908, 1991, 1999, 2001 ir 2003\xc2\xa0m. 2015\xc2\xa0m., i\xc5\xa1 pareig\xc5\xb3 pasitraukus FIFA prezidentui Sepp Blatter, buvo \xc5\xa1aukiamas neeilinis kongresas i\xc5\xa1rinkti nauj\xc4\x85 prezident\xc4\x85. 2016 m. neeiliniame Kongrese prezidentu i\xc5\xa1rinktas Gianni Infantino.'